how to stay fit in winters |
सर्दियों में कैसे रहें सेहतमंद
By: एजेंसी/नई दिल्ली	| Last Updated: Saturday, 19 December 2015 12:23 PM
इस बारे में इंडियन मेडिकल एसोसिएशन (आईएमए) के मानद महासचिव पद्मश्री डॉ. के. के. अग्रवाल ने कहा, “यह माना हुआ तथ्य है कि सर्दियों में दिल और दिमाग के दौरे व कार्डियक अरेस्ट की वजह से मृत्यु दर बढ़ने लगती है. इसके कई कारण है. पहला तो दिन छोटे हो जाते हैं जिससे हार्मोन्स में असंतुलन पैदा होता है और शरीर में विटामिन डी की कमी आती है जिससे दिल और दिमाग पड़ने की प्रबल संभावना होती है.”
उन्होंने कहा कि ठंडे मौसम में दिल की धमनियां सिकुड़ जाती हैं जिससे दिल को रक्त और ऑक्सीजन की कमी हो जाती है. इससे ब्लड प्रेशर बढ़ जाता है. ठंडे मौसम में खास कर उम्रदराज लोगों को अवसाद घेर लेता है, जिससे उनमें तनाव और हाईपरटेंशन काफी बढ़ जाता है.
सर्दियों के अवसाद से पीड़ित लोग अक्सर ज्यादा चीनी, ट्रांस फैट और सोडियम व ज्यादा कैलोरी वाला आरामदायक भोजन खाने लगते हैं जो मधुमेह और हाइपरटेंशन से पीड़ित लोगों के लिए यह बहुत ही खतरनाक हो सकता है.
Web Title: how to stay fit in winters
और जाने: fit in winters Fitness Tips Health & Fitness winters care
First Published: Saturday, 19 December 2015 11:38 AM